திருக்குறள் 99 (இன்சொலினி)  இன்சொ லினிதீன்றல் காண்பா னெவன்கொலோ  வன்சொல் வழங்கு வது.  (இதன்பொருள்) இன்சொல் இனிது ஈன்றல் காண்பான்= பிறர்கூறும் இன்சொல் தனக்கின்பம் பயத்தலை அனுபவித்து அறிகின்றவன்; வன்சொல் வழங்குவது எவன்கொல்= அது நிற்கப் பிறர்மாட்டு வன்சொல்லைச் சொல்லுவது என்ன பயன் கருதி? பரிமேலழகர் உரைவிளக்கம் இனிதென்றது வினைக்குறிப்புப்பெயர். கடுஞ்சொற் பிறர்க்கும் இன்னாதாகலின், அது கூறலாகாது என்பது கருத்து. திருக்குறள் 100 (இனியவுள)  இனிய வுளவாக வின்னாத கூறல் 